stanford-oval/wikipedia huggingface dataset:
אמאלאקה

פתח דלת עם אמלאקה, מעל גוואקשה (אנ'), מקדש דשאווטארה, דאוגאר (אנ')
אמאלאקה כפולה בראש מקדש דווי ג'גאדמבי בקהג'וראהו
אמאלאקות בולטות במקדש בבובנשוואר
אמאלאקה (בסנסקריט: आमलक, בתעתיק IAST (אנ')‏: Amalaka) היא דיסקת אבן מפולחת או מחורצת, בדרך כלל עם בליטות על השפה, היושבת בראש השיקהארה (אנ') או המגדל הראשי של מקדש הינדי (אנ'). לפי פירוש אחד, האמאלאקה מייצגת לוטוס, ובכך את המושב הסמלי לאל שמתחת. פרשנות נוספת היא שהיא מסמלת את השמש, ולכן היא השער לעולם השמיימי.
שמה, ולפי מקורות מסוימים צורתה, של האמאלאקה מקורם בפרי פילאנטוס אמבליקה (אנ'),"הדומדמנית ההודית". עץ זה נקרא אמאלקי (āmalaki) בסנסקריט, ולפרי יש צורה מפולחת מעט, אם כי הרבה פחות בולטת מאשר בצורה האדריכלית.
האמאלקה עצמה מוכתרת בקלאשה (אנ'), הקישוט שבקצה המגדל שממנו תלוי לעיתים קרובות הנס של המקדש.
היסטוריה

הצורה מופיעה (או שרדה) לראשונה כמרכיב בכותרות העמודים בסביבות תקופת אשוקה במאה ה-3 לפנה"ס, וחזרה והופיעה בכמה כותרות של המאה ה-1 לספירה. בחלק מהן, כמו בצ'איטיה הגדולה במערות קרלה, ובמרפסות למערות 3, 10 ו-17 במערות נאשיק, האמאלקה "ארוזה" בכלוב מסגרת מלבני.
הייצוג העתיק ביותר של אמאלקה כבסיס לקלאשה (אנ') נראה במשקוף דלת במקדש דשאווטארה, דאוגאר (אנ'), המתוארך לשנת 500 לספירה בערך. נראה שהאמאלאקות היו נפוצות בחלק העליון של השיקהארה בתקופת הגופטה, אם כי לא נותרו אמאלאקות מקוריות במקומם. הן היו אמורות להישאר סטנדרטיות ברוב הודו, בסגנונות הארכיטקטורה של נגארה וקלינגה (אנ') של המערב והמזרח בהתאמה, אך לא באדריכלות הדרווידיאנית (אנ') של דרום הודו. לכמה מקדשים מוקדמים בדקאן, כמו מקדש לקשאמאנה מהמאה ה-7 בלבנים בסירפור (אנ'), יש אמאלאקות בפינות של מפלס כלשהו של השיקהארה (אך לא, כפי שהוא שרד, בחלק העליון בדרך הרגילה).
סימבוליזם

כמו חלקים אחרים של אדריכלות מקדשים הינדואים, ישנו גוף גדול של פרשנות סמלית ומיסטית סביב האמאלקה. היא נראית כטבעת האוחזת וחובקת עמוד רעיוני העולה מהדמות הפולחנית הראשית של האל שמתחתיה בקודש הקודשים, ומגיעה עד השמים דרך הקצה העליון של המקדש.
גלריה

אבן אמאלאקה מנותקת ממקדש דורגה, באיהולה (אנ'), המאה ה-7
אמאלאקות בתוך תיבות בכותרות עמודים מחוץ למערה 17, מערות נאשיק, המאה ה-2–3 לספירה
אמאלאקות בתוך תיבות בכותרות עמודים, מערות בדסה
אמאלקות פינתיות במקדש לקשאמאנה מהמאה ה-7 בלבנים בסירפור (אנ')
מקדשים מהמאות ה-7–12 בג'גשוור (אנ') באוטראקהאנד. בחלק מהן האמאלאקות בתוך תיבה כדי להחזיק את הגג.
אמאלאקה מוקדמת, מעוגלת, עם אמאלאקות מרובעות בפינות למטה, המאה ה-8. מקדש גלאגנאתה, פטאדקל, קרנאטקה
לקריאה נוספת

Harle, J.C., The Art and Architecture of the Indian Subcontinent, 2nd edn. 1994, Yale University Press Pelican History of Art, ISBN 0300062176
Kramrisch, Stella, The Hindu Temple, Volume 2, 1996 (originally 1946), ISBN 8120802225, 9788120802223, google books
הערות שוליים

↑  "Khajuraho Architecture". Personal.carthage.edu. 2006-01-12. אורכב מ-המקור ב-2016-03-02.; Kramrisch, 348-356
↑  Prāsāda as Palace: Kūṭina Origins of the Nāgara Temple, Michael W. Meister, Artibus Asiae, Vol. 49, No. 3/4 (1988 - 1989), pp. 254-280
אירוע הירי בג'קסונוויל

| --- | --- |

מקום האירוע, השוק המקורה בג'קסונוויל, פלורידה
 תאריך:  26 באוגוסט 2018 
 מקום:  ג'קסונוויל, פלורידה
 קואורדינטות:  30°19′29″N 81°39′39″W﻿ / ﻿30.32473195882146°N 81.66083308672665°W﻿ / 30.32473195882146; -81.66083308672665
 סוג:  ירי המוני 
 נשק:  אקדח
 הרוגים:  3 (כולל הרוצח שהתאבד)
 פצועים:  11 (מתוכם 10 נפגעי ירי)
 מבצע:  דייוויד כץ, צעיר יהודי אמריקאי
 מספר מפגעים:  1
 מניע:  כנראה מחלת נפש מסוג דיסתימיה
 he
 
אירוע הירי בג'קסונוויל היה פיגוע ירי המוני שהתרחש בג'קסונוויל, פלורידה, ב-26 באוגוסט 2018. האירוע התרחש בשעה 1:30 בצהריים לערך, במהלך טורניר ספורט אלקטרוני של חברת Electronic Arts או בשם EA. רוצח בודד, בשם דייוויד כץ, ירה והרג שני אנשים ופצע עוד עשרה לפני שהתאבד.
האירוע

ב-26 באוגוסט 2018 אירח מועדון ה-GLHF - Good Luck Have Fun) Game Bar), שהוא אתר משחקי וידאו, בשוק המקורה בג'קסונוויל, טורניר של משחק הווידאו Madden NFL 19, בו השתתפו כ-130 עד 150 משתתפים וצופים. לאחר שאחד המשתתפים, דוד כץ, הפסיד במשחק, הוא סירב ללחוץ את ידו של המנצח ועזב את הטורניר. זמן קצר לאחר מכן, הוא חזר עם אחד משני האקדחים שהביא לאירוע.
כץ ירה 12 יריות, הרג שני אנשים, פצע עשרה אחרים והתאבד. שניים נוספים נפצעו בעת הבריחה מהמקום. כתב שראיין את הקורבן הראשון דיווח שלפני שהוא נורה למוות הופיע עליו סמן לייזר מכוונת אקדח היורה. לאחר מכן הסתובב היורה והחל לירות ללא הבחנה.
משתתפי האירוע דיווחו ברשתות החברתיות שהירי החל בשעה 13:34 בצהריים.
בשעה 14:13 כרז השריף של ג'קסונוויל לאנשים להתרחק מהמקום. בזמן שקציני היחידה המשטרתית המיוחדת SWAT פינו וסרקו את האזור.  אנשי העזרה ראשונה הגיעו למקום תוך שתי דקות מהשיחה הראשונה ל-911, והגיעו בשעה 13:36 בצהריים.  נשיא איגוד הכבאים אמר לכתבים שהם התאמנו באזור כאשר הנפגעים רצו אליהם ובקשו עזרה.
הנפגעים > ההרוגים

אליהו קלייטון, בן 22, מוודלנד הילס (אנ'), קליפורניה, היה גיימר מקצועי הידוע בכינויים "True" ו-"Trueboy".  לפי הדיווחים, הוא קיבל החלטה של הרגע האחרון להשתתף בטורניר ג'קסונוויל.  נראה כי סרטון שהסתובב ברשתות החברתיות לאחר הירי מראה נקודה אדומה על חזהו של קלייטון מכוונת הלייזר מהאקדח של כץ.
טיילור רוברטסון, בן 27, מבלארד (אנ'), מערב וירג'יניה, היה גיימר מקצועי הידוע בכינוי "SpotMePlzzz".
הנפגעים > הפצועים

11 בני אדם פונו לבתי חולים לטיפול בפציעותיהם. חלק מהפצועים הצליחו לעזוב את המקום וביקשו סיוע מהעוברים ברחוב. שניים אחרים נסעו בכוחות עצמם לבית החולים.  מבין הפצועים, עשרה אנשים נפצעו מירי ואדם אחד נפצע כשניסה לברוח מהמקום. יום לאחר התקרית בית החולים פרסם הודעה שלפיה אדם אחד עדיין סובל מפציעות קלות, ושלושה במצב טוב, ארבעה אחרים שוחררו.
היורה

היורה, דייוויד כץ, היה שחקן Madden NFL 19 מקצועי בן 24 מבולטימור, מרילנד. הוא השתתף בטורניר בג'קסונוויל כמשתתף.  כץ הפסיד בכמה סיבובים בתחרות, מה שמנע ממנו להגיע לגמר. מתחרים אחרים דיווחו שהוא "התנהג בצורה מוזרה" וסירב ללחוץ איתם יד לאחר שהפסיד בתחרות.  השמות הבדויים שלו כללו "לחם", "לחם פרוס", "ראבנסשאמפ", ו-"TREXHAVAHARTATAK".   הוא זכה בעבר ב-10,000 דולר בטורניר מאדן ב-2017. לכץ היסטוריה של מחלות נפש והוא טופל בתרופות פסיכוטיות.  הוא אובחן כלוקה בדיסתימיה ואושפז באופן בלתי רצוני בבתי חולים לחולי נפש פעמים רבות.
החקירה

ב-26 באוגוסט 2018, בשעה 14:45 משרד השריף של ג'קסונוויל הודיע כי ישנם הרוגים במקום וכי חשוד אחד נמצא מת בזירה. לא היה ידוע בזמנו אם היו חמושים נוספים, אך מאוחר יותר אישרו גורמים רשמיים כי היה רק חשוד אחד בירי.  היורה היה חמוש באקדח בקליבר 45 ובאקדח 9 מ"מ. משרד השריף קבע שאחד מכלי הנשק היה מצויד בכוונת לייזר המחוברת לשומרת ההדק. כלי הנשק אוחסנו ברכבו של היורה, ונרכשו באופן חוקי בבולטימור, מרילנד.
בשעה 19:37 משרד השריף פרסם עדכון על כך שה-FBI היה מעורב בחקירה, וכי היה תיאום עם משטרת עיר הולדתו של החשוד, בולטימור, מרילנד. שוטרים וסוכנים פדרליים ביקרו בבית בדרום בולטימור, אשר זוהה כבית אביו של כץ.   Electronic Arts, מפתחת המשחק, יזמה את התחרות והייתה אחראית למימונה, שיתפה פעולה עם כל צוותי החקירות.
ממשרד השריף נמסר כי האירוע נחקר כמעשה פלילי ולא כמעשה טרור.
תביעות משפטיות

נכון ל-30 באוגוסט 2018 הגיש לפחות נפגע אחד תביעה נגד נותנת החסות לטורניר Electronic Arts, מפתחת המשחק, וכנגד הקניון והמסעדה שבה התרחש האירוע. התביעה טוענת שיש "להטיל אשמה על האחראים, ולהבטיח שגיימרים [...] יוכלו להיפגש בבטחה ולהמשיך לממש את התשוקה שלהם מבלי לפחד לחייהם".
נגאראג'ה

גילוף נגאראג'ה מהמאה ה-8, אלמפור, טלנגאנה
פסל של נגאראג'ה
נגאראג'ה (בסנסקריט: नागराज, בתעתיק IAST (אנ'):‏ nāgarāja, מילולית "מלך הנאגה") הוא במיתולוגיה ההינדית והבודהיסטית מלך של הגזעים השונים של הנאגה, היצורים האלוהיים או האלוהיים למחצה, חצי אנושיים, חצי נחשים, השוכנים בעולם התחתון (פטאלה (אנ')), ויכולים ללבוש מדי פעם צורה אנושית. טקסים המוקדשים ליצורים העל-טבעיים הללו מתקיימים ברחבי דרום אסיה במשך אלפיים שנה לפחות.
הינדואיזם

טקסטים הינדיים מתייחסים לשלוש ישויות עיקריות בשם זה: שישה (אנ'), טקשאקה (אנ'), ווסוקי (אנ'). כולם הם בני הרישי קשיאפה (אנ') וקדרו (אנ').
הינדואיזם > שישה

שישה (אנ'), הידוע לפעמים גם בשם אנאנטה, הוא האח הבכור, והמלך הנחש הראשון מכל הנחשים. חסיד של וישנו ובהמת הרכיבה שלו, הוא משמש כמיטת האל ונקרא כאציל מכל הנאגות. הוא הישות התומכת בכדור הארץ, בהוראת האל הבורא, ברהמה, משיג את החסד לעמוד איתן על מושג של הדהרמה.
הינדואיזם > וסוקי

וסוקי (אנ') הוא מלך הנחש השני בדתות ההודיות. הוא חסיד של שיווה, שתמיד עונד את הנאגה על צווארו.
הינדואיזם > טקשאקה

טקשאקה (אנ') הוא המלך הנחש השלישי והנוכחי. במהאבהארטה, הוא שלט ביער קהנדאווה (אנ'), שנשרף אז על ידי הפנדאווה (אנ') ארג'ונה. מאוחר יותר, טקשאקה הרג את פריקשיט (אנ'), נכדו של ארג'ונה.
הנחשים האלה הם קבוצה של אלף אחים, ויש להם גם אחות, ששמה הוא מנאסה (אנ').
מקדשים

מקדש של הנגאראג'ה וסוקי נמצא במחוז תאנגאד של גוג'ראט.
בנגרקויל, במחוז קניאקומרי של טמיל נאדו, קיים מקדש המוקדש לנגאראג'ה.
יש עוד מקדש מפורסם בשם מקדש מנאראסלה (אנ') במחוז אלפי של קרלה. האל במקדש זה מגלם הן את אנאנטה והן את וסוקי כאחד. מקדש המוקדש לנגאראג'ה קיים בקאיפאטור במחוז ארנאקולם בקרלה, הודו. הוא ידוע בשם "תקנאטיל נגאראג'ה קשטראם".
מקדש המוקדש לנגראג'ה קיים בפואג'אפורה שבמחוז תירוואננתאפוראם בקרלה, הודו. הוא ידוע בתור מקדש פוג'אפורה נגארוקאבו. הייחודיות של מקדש זה היא שכאן משפחת הנגאראג'ה, כולל נגאראממה (מלכת הנאגה), ונגאקאניה (נסיכת ממלכת נאגה) ממוקמת בתוך מקדש אחד.
בתירוואננתאפוראם שוכן גם מקדש תופנאתו קאבו, הממוקם בווזהמוטאם. שלושת אלי הנחש של מקדש עתיק זה הם נגאראג'ה וסוקי, נאגה יאקשי (רוח טבע נחש), ונאגה קניאקה (עלמת נחש). מוצעים להם מנחות של אבקת כורכום, נורום פאלום (ליים וחלב), ונגארוטו. אלות נוספות במקדש הן ונאדורגה וראג'אראג'סווארי מלוות באלי ואלות הנאגה.
מקדש קוקה סוברמאניה (אנ') הוא מקדש הינדי (אנ') הממוקם בכפר סוברמאניה בקרנאטקה. במקדש זה סוגדים לקארטיקה כסוברמאניה, אדון כל הנחשים. האפוסים מספרים שהנחש האלוהי וסוקי (אנ') ונחשים אחרים מצאו מקלט תחת סוברמאניה כשהם מאוימים על ידי גארודה.
בודהיזם

יש הרבה נגאראג'ה המוזכרים לאורך טקסטים בודהיסטים (אנ') שונים. ישנם ארבעה גזעים מלכותיים עיקריים של נגאראג'ה בבודהיזם כמו וירופאקהים, אראפאטהים, צ'אבייאפוטים וקנהגוטמאקאים. מלכי נאגה מופיעים בקהל עבור רבות מהדרשות של גאוטמה הבודהה בכתבי הקודש הבודהיסטיים. חובותיהם של מלכי נאגה כללו הנהגת הנאגה בהגנה על הבודהה, יצורים נאורים אחרים, כמו גם הגנה על הבודהיזם..
כמה מהנגאראג'ות הבולטים ביותר המוזכרים בכתבי הקודש הבודהיסטים הם וירופקסה (אנ'), מוקאלינדה (אנ'), דהרטארסטרה (אנ'), טקשאקה (אנ'), וסוקי (אנ'), נאנדה, אופנאנדה, סגארה, בלאוון, אנאווטאפטה, וארונה ואוטפאלה.
בודהיזם > וירופקסה

וירופקסה (אנ') (בפאלי "וירופקהה") הוא אל מרכזי בבודהיזם. הוא אחד מארבעת המלכים השמיימיים (אנ') ודהרמאפלה (אנ'). הוא גר בחלק המערבי של מרו. הוא מנהיג של הנאגה.
בודהיזם > מוקאלינדה

אומרים שארבעה שבועות לאחר שגאוטמה הבודהה החל לעשות מדיטציה מתחת לעץ הבודהי (אנ'), השמים התקדרו במשך שבעה ימים, וגשם נפלא ירד. עם זאת, מלך הנחשים האדיר, מוקאלינדה (אנ'), הגיע מתחת לאדמה והגן עם הברדס שלו על מי שהוא מקור כל ההגנה. המדיטציה של בודהה תחת חסותו של מוקאלינדה, הידועה גם בשם "תנוחת נאגה פרוק (אנ')" היא נושא נפוץ מאוד באמנות בודהיסטית של דרום-מזרח אסיה.
בודהיזם > דהרטארסטרה

דהרטארסטרה (אנ') (סנסקריט; בפאלי: "דהאטראטהה") הוא מלך נאגה המופיע בספרות הבודהיסטית. הוא היה אביו של גאוטמה הבודהה בחיים קודמים כאשר האחרון היה בודהיסטווה בשם "בהורידאטה". הוא מוזכר במספר טקסטים בודהיסטים כמו "בהורידאטה ג'טאקה", הסוטרה "מהאמאיורי וידיאראני" והסוטרה "מהאמגהה".
בודהיזם > אפאלאלה

אפאלאלה (אנ') הוא מלך נאגה שוכן במים במיתולוגיה הבודהיסטית. את סיפור ההמרה לבודהיזם על ידי הבודהה (פאלי: "אפאלאלאדמאנה") ניתן למצוא בטקסטים בודהיסטיים כמו "סמאנטאפסאדיקה" ודיוויאוודאנה (אנ')"; זוהי אחת האגדות הפופולריות ביותר בפולקלור והאמנות הבודהיסטיים.
בודהיזם > דואו-לואו-שי-צ'י

בכמה מסורות בודהיסטיות מתוארת דמות הנקראת דואו-לואו-שי-צ'י או טלאסיקהין כמלך הדרקון השוכן בארמון בתוך בריכה מחוץ לממלכה האגדית של קטומאטי (אנ') ומרעיף עליה גשם בחצות.
ביאורים

↑  שם של קבוצה המתייחס לחמשת אחים אגדיים
↑  סוג של אל זועם בבודהיזם.
הערות שוליים

↑  www.wisdomlib.org (2014-08-03). "Nagaraja, Nāgarāja, Naga-raja, Nāgarājā: 16 definitions". www.wisdomlib.org (באנגלית).
↑  About God Nagaraja: The Lord Of Snakes
↑  www.wisdomlib.org (2019-01-28). "Story of Śeṣa". www.wisdomlib.org (באנגלית).
↑  "The Book of Protection: Paritta". www.accesstoinsight.org.
↑  "Virūpakkha". Buddhist Dictionary of Pali Proper Names. נבדק ב-2019-02-17.
↑  Thanissaro, Bhikkhu. "Muccalinda Sutta: About Muccalinda".
↑  "Bhuridatta Jātaka". Sutta Central.
↑  "Between Buddha and naga king: Enter the yin and yang of the Swat River". The Express Tribune (באנגלית אמריקאית). 2014-08-26.
↑  Gerrie McCall, Dragons: Fearsome Monsters from Myth and Fiction, Amber Books Ltd, 2012, ISBN 9781908696847
↑  Ji Xianlin; Georges-Jean Pinault; Werner Winter (1998). Fragments of the Tocharian A Maitreyasamiti-Nataka of the Xinjiang Museum, China. De Gruyter. p. 15. ISBN 9783110816495.
מקדש מנאראסלה
נגאראג'ה עם אשתו במערות אג'אנטה הבודהיסטיות.
פסל וירופקסה, מקדש ג'ורורי-ג'י (אנ') יפן
קפטן תחתונים והאסלות המחסלות

| --- | --- |
העטיפה של הספר על ידי כתר ספרים
העטיפה של הספר על ידי כתר ספרים
 מידע כללי
 מאת:  דייוויד "דאב" פילקי
 איורים:  דאב פילקי 
 שפת המקור:  אנגלית
 סוגה:  ספרי ילדים ונוער, הומור
 הוצאה
 הוצאה:  תאגיד סקולסטיק 
 תאריך הוצאה:  1999
 הוצאה בעברית
 הוצאה:  כנרת זמורה-ביתן דביר, כתר ספרים
 תאריך:  2010, 1999
 סדרה
 סדרת ספרים:  קפטן תחתונים
 ספר קודם:  The Adventures of Captain Underpants 
 הספר הבא:  קפטן תחתונים והפלישה מהחלל של מנהלות המטבח המרושעות ממש 
 קישורים חיצוניים
 מסת"ב:  מסת"ב 0590634275
 הספרייה הלאומית:  001920811
 
קפטן תחתונים והאסלות המחסלות (באנגלית: Captain Underpants and the Attack of the Talking Toilets) הוא ספר מאויר לילדים מאת הסופר והמאייר האמריקני דייוויד "דאב" פילקי אשר יצא לאור בשנת 1999. זהו הספר השני בסדרת ספרי קפטן תחתונים. 

בשנת 2010 יצא הספר בתרגומו של ארז אשרוב בעברית תחת השם קפטן תחתונים והאסלות המחסלות,
ובשנת 1999 יצא אותו הספר אך עם תרגום שונה תחת השם קפטן תחתונים ומתקפת האסלות המדברות על ידי כתר ספרים.
תקציר העלילה

בספר המשך זה  הרולד וג'ורג' הורסים את יריד המדע של בית הספר במהלך סדרה של מעשי קונדס. בהמשך הילדים יוצרים ביחד רצועת קומיקס בשם "קפטן תחתונים והאסלות המחסלות" שבו קפטן תחתונים מביס אסלות מרושעות, המעוניינות להשתלט על העולם. לאחר מכן ג'ורג' והרולד מנסים ליצור עותקים של הקומיקס באמצעות מכונת צילום מיוחדת שהמציא ילד בשם מלווין אשר הופכת ציורים דו־ממדיים לאובייקטים תלת־ממדיים. המכשיר של מלווין הופך את האסלות המחסלות לאמיתיות והן מתקיפות מורים שונים בבית הספר. אף על פי כן, הודות לאחד המורים שהקיש במקרה באצבעותיו, המנהל הרשע של בית הספר מר פיפיש הופך לגיבור העל קפטן תחתונים אשר יוצא להילחם באסלות המחסלות.
דמויות

ג'ורג' בירד והרולד הצ'ינס – חברים טובים בכיתה ד' אשר נוהגים לצייר ביחד רצועות קומיקס שונות.
בנג'מין "בן" פיפיש/קפטן תחתונים – המנהל המרושע של בית הספר. כל פעם שמקישים באצבעות הוא הופך לגיבור-על בשם "קפטן תחתונים".
האסלות המחסלות – האסלות אכזריות האוכלות בני אנוש. הנבלים הראשיים של הסיפור.
מלוין מלשנוב – הגאון של הכיתה, אבל מלשן. מרכיב משקפיים ולובש עניבת פרפר, בספר השישי הופך את עצמו לילד נזלת רובוטי כתוצאה מניסוי שהשתבש
גברת אנטיפה – מזכירת  בית-הספר.
גברת נורה איטה – המורה של ג'ורג' והרולד.
אסלת טורבו 2000 – אסלה גדולה. חוזרת בספר האחד עשר.
מר זדון – המורה לספורט של ג'ורג' והרולד. בקומיקסים של ג'ורג' והרולד אפשר לראות שהוא המורה השנוא אליהם. הראשון שבלעה אותו אסלה.
קפטן תחתונים וגברת גמישות הגומי הגועלית

| --- | --- |

 מידע כללי
 מאת:  דאב פילקי 
 איורים:  דאב פילקי 
 שפת המקור:  אנגלית 
 סוגה:  רומן 
 הוצאה
 הוצאה:  תאגיד סקולסטיק 
 תאריך הוצאה:  22 בספטמבר 2001 
 סדרה
 ספר קודם:  קפטן תחתונים ופרופסור פומפה פ' פיפיקקי 
 הספר הבא:  קפטן תחתונים נגד נער הנזלת הנבזי חלק 1: גדילת גושי הגועל הגדושים
 
"קפטן תחתונים וגבעת גמישות הגומי הגועלית" (באנגלית: Captain Underpants and the Wrath of the Wicked Wedgie Woman) הוא הספר החמישי בסדרת ספרי קפטן תחתונים מאת דאב פילקי. הוא יצא לאור ב-29 באוגוסט 2001.
עלילה

בספר המשך זה ג'ורג' והרולד יצרו את גברת גמישות הגומי הגעלית; בעזרת רובוטים נוראים ותספורת זוועתית היא יוצאת להשתלט על העולם. היחיד שיכול לעצור אותה הוא קפטן תחתונים, אבל גם נגדו היא מפעילה נשק סודי ומתחכם. לראשונה בחייו התחתונים של הקפטן בסכנה, ואיתם גם העולם כולו.
דמויות

ג'ורג' בירד והרולד הצ'ינס – חברים טובים בכיתה ד' אשר נוהגים לצייר ביחד רצועות קומיקס שונות.
בנג'מין "בן" פיפיש/קפטן תחתונים – המנהל המרושע של בית הספר. כל פעם שמקישים באצבעות הוא הופך לגיבור-על בשם "קפטן תחתונים".
גברת גמישות המרושעת – האלטר אגו המרושע של גברת ריבּל, עם כוחות-על ותוכנית לנקום בג'ורג' והראלד.
גברת ריבּל – המורה של ג'ורג' והראלד, שהופכת ל"גברת גמישות המרושעת" בעקבות אירועים מוזרים.
גברת אנטיפה – מזכירת בית הספר.
גברת נורה איטה – המורה של ג'ורג' והרולד.
| קפטן תחתונים, מאת דאב פילקי |
| --- | --- | --- |
| ספרים | הרפתקאות קפטן תחתונים • האסלות המחסלות • הפלישה מהחלל של מנהלות המטבח המרושעות ממש • פרופסור פומפה פ' פיפיקקי • גברת גמישות הגומי הגועלית • נער הנזלת הנבזי חלק (חלקים 1 & 2) • התוקפים המטונפים מתא השירותים התכול • ההפתעה המפוצצת של הפרופסור המופרע • הרובו-מכנסיים הרדיואקטיבי המרושע • התכססנות השטנית של אסלת טורבו 2000 • הסיפור הסוער של סר סרחונסקי |  |
| בטלוויזיה | הסרט • הרפתקאותיו המדהימות של קפטן תחתונים |  |
All My Hits: Todos Mis Éxitos Vol. 2

All My Hits: Todos Mis Éxitos Vol. 2 (בעברית: "כל הלהיטים שלי: כל ההצלחות שלי, כרך 2") הוא אלבום להיטים של הזמרת המקסיקנית-אמריקאית סלינה. אלבום הלהיטים יצא לאור ב-29 בפברואר 2000, על ידי חברת התקליטים EMI לטין. החלק הראשון שלו All My Hits: Todos Mis Éxitos, יצא לאור שנה קודם לכן.
האלבום הגיע למקום הראשון במצעד האלבומים הלטיניים.
הצלחה מסחרית

האלבום יצא לאור חמש שנים לאחר מותה של סלינה. האלבום מכיל בתוכו את מיטב להיטיה כמו "Bidi Bidi Bom Bom" ו-"Techno Cumbia". האלבום הפך לאחד מאלבומי הלהיטים הלטיניים המצליחים ביותר בכל הזמנים בארצות הברית (בדומה לקודמו), עם מכירות מאושרות (על ידי ה-RIAA), של למעלה מ-200,000 עותקים שנמכרו ממנו.
במצעדי הבילבורד זכה להצלחה רבה, כאשר דורג במקום הראשון במצעד האלבומים הלטיניים, במצעד האלבומים המקסיקניים האזוריים ובמצעד אלבומי הפופ הלטיניים.
רשימת רצועות

| All My Hits: Todos Mis Éxitos> מס' | All My Hits: Todos Mis Éxitos> שם | All My Hits: Todos Mis Éxitos> משך | All My Hits: Todos Mis Éxitos>  | All My Hits: Todos Mis Éxitos>  | All My Hits: Todos Mis Éxitos>  | All My Hits: Todos Mis Éxitos>  | All My Hits: Todos Mis Éxitos>  | All My Hits: Todos Mis Éxitos>  | All My Hits: Todos Mis Éxitos>  |
| --- | --- | --- | --- | --- | --- | --- | --- | --- | --- |
| 1. | Enamorada de Ti (Club Mix)  | 6:06 |  |  |  |  |  |  |  |
| 2. | No Quiero Saber  | 3:34 |  |  |  |  |  |  |  |
| 3. | Techno Cumbia  | 3:45 |  |  |  |  |  |  |  |
| 4. | A Million to One  | 3:23 |  |  |  |  |  |  |  |
| 5. | Fotos y Recuerdos  | 2:35 |  |  |  |  |  |  |  |
| 6. | Si Una Vez  | 2:45 |  |  |  |  |  |  |  |
| 7. | No Me Queda Más  | 3:51 |  |  |  |  |  |  |  |
| 8. | Siempre hace frío  | 3:14 |  |  |  |  |  |  |  |
| 9. | El Chico del Apartamento 512  | 3:27 |  |  |  |  |  |  |  |
| 10. | Munequito de Trapo  | 2:57 |  |  |  |  |  |  |  |
| 11. | Captive Heart  | 4:18 |  |  |  |  |  |  |  |
| 12. | Tu Robaste Mi Corazón  | 3:52 |  |  |  |  |  |  |  |
| 13. | Bidi Bidi Bom Bom  | 4:20 |  |  |  |  |  |  |  |
| 14. | Aunque No Salga el Sol  | 3:27 |  |  |  |  |  |  |  |
| 15. | Yo Fui Aquella  | 3:36 |  |  |  |  |  |  |  |
| 16. | Cien Años  | 3:04 |  |  |  |  |  |  |  |
| משך כולל: | משך כולל: | 58:14 |  |  |  |  |  |  |  |
מיקומי שיא

|   ‏‏‏  מצעדים ודירוגים (2000)> מדינה |   ‏‏‏  מצעדים ודירוגים (2000)> מצעד |   ‏‏‏  מצעדים ודירוגים (2000)> מיקום שיא |
| --- | --- | --- |
|  ארצות הברית | בילבורד 200 | 149 |
|  ארצות הברית | מצעד האלבומים הלטיניים | 1 |
|  ארצות הברית | מצעד האלבומים המקסיקניים האזוריים | 1 |
|  ארצות הברית | מצעד אלבומי הפופ הלטיניים | 1 |
|   ‏‏‏  מצעדי סוף שנה (2000)> מדינה |   ‏‏‏  מצעדי סוף שנה (2000)> מצעד |   ‏‏‏  מצעדי סוף שנה (2000)> מיקום שיא |
| --- | --- | --- |
|  ארצות הברית | מצעד האלבומים המקסיקניים האזוריים | 2 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 2× (לטיני) | 200,000 |
 מכירות + הזרמת מדיה בלבד
הערות שוליים

1 2 3  Selena: All My Hits, Vol. 2 - Apple Music
↑  All My Hits: Todos Mis Exitos - Selena | Songs, Reviews, Credits | AllMusic (באנגלית אמריקאית), נבדק ב-2020-11-19
↑  All My Hits: Todos Mis Exitos - Selena | Songs, Reviews, Credits | AllMusic (באנגלית אמריקאית), נבדק ב-2020-11-19
↑  Album Search for "all my hits todos mis exitos vol 2", AllMusic (באנגלית)
1 2  Gold & Platinum, RIAA (באנגלית)
↑  Selena, Billboard
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena Live! The Last Concert • Unforgettable: The Live Album • Selena ¡VIVE! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones – 17 Super Éxitos • 12 Super Éxitos • Las Reinas del Pueblo • Éxitos y Recuerdos • All My Hits: Todos Mis Éxitos • All My Hits: Todos Mis Éxitos Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • פיאסטה דה לה פלור • אנשים שהושפעו מסלינה • מיראדור דה לה פלור • לסלינה, באהבה • קיו-פרודקשנס • Selena Etc. • סלינה לנצח • Selena ¡VIVE! • סלינידד • רצח סלינה (הסוד של סלינה • יולנדה סלדיבר • משפט יולנדה סלדיבר) • סלינה • סלינה: הסדרה • קורפוס: סרט ביתי על סלינה • א.ב. קינטנייה • כריס פרס • אברהם קינטנייה • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Mentiras" • "Sukiyaki" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Amame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy like That" • "Como Te Quiero Yo A Ti" |  |
| --- | --- |
בקרת זהויות :  MusicBrainz release group: 1f2249a5-27d2-37d5-9a63-6088386d06bb
יומנו של חנון - מלחמת הלהקות

| --- | --- |

 מידע כללי
 מאת:  ג'ף קיני
 איורים:  ג'ף קיני
 הוצאה
 מקום הוצאה:  ארצות הברית
 תאריך הוצאה:  25 באוקטובר 2022
 מספר עמודים:  224
 סדרה
 סדרת ספרים:  יומנו של חנון
 ספר קודם:  קליעה גורלית
 הספר הבא:  ראש פתוח
יומנו של חנון: מלחמת הלהקות (באנגלית: Diary of a Wimpy Kid: Diper Överlöde) הוא הספר ה-17 בסדרת יומנו של חנון מאת ג'ף קיני. הספר פורסם ב-25 באוקטובר 2022. הסיפור עוקב אחר גרג הפלי כשהוא מצטרף ללהקת ההבי מטאל של אחיו רודריק, "חיתול טעון".
ביקורת

הספר זכה לביקורות חיוביות בדרך כלל. Common Sense Media העניק לספר 4 מתוך 5 כוכבים.
דוקאטי

דוקאטי (Ducati Motor Holding) היא יצרנית אופנועים איטלקית. דוקאטי מתמחה בעיקר בתכנון וייצור אופנועי ספורט ומשקיעה חלק ניכר מהונה בתחום הספורט המוטורי. החברה הוקמה ב-1926 ומשרדיה הראשיים והמפעל נמצאים בעיר בולוניה. החל מ-2012 היא נמצאת בבעלותה של קבוצת פולקסווגן.
שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |


 נתונים כלליים
 סוג:  חברה פרטית
 מייסדים:  אדריאנו, מרצ'לו וברונו דוקאטי
 תקופת הפעילות:  1926–הווה (כ־98 שנים)
 חברת אם:  קבוצת פולקסווגן
 חברות בנות:  Ducati Corse 
 מיקום המטה:  בולוניה 
 משרד ראשי:  בולוניה, איטליה
 ענפי תעשייה:  תעשיית הרכב 
 מוצרים עיקריים:  אופנועים
 הכנסות:  630.3 מיליון דולר (2008)
 רווח:  53.6 מיליון דולר (2008)
 אנשי מפתח:  ג'יאמפירו פאולי, גבריאל דל טורקיו
 עובדים:  1172 (2008) דף הבית=www.ducati.com
  
 www.ducati.com
 
דגם האפולו משנות ה-60
דגם ה-851 מסוף שנות ה-80